Ison koiran kääpiögalaksi

Ison koiran kääpiögalaksi on mahdollinen epäsäännöllinen galaksi Ison koiran tähdistössä 25 000 valovuoden päässä maasta. Galaksi olisi Linnunradan kiertolainen ja lähin naapurigalaksi. Joidenkin tutkimusten mukaan kyseessä ei kuitenkaan olisi oma galaksinsa, vaan osa Linnunradan kiekkoa.

Ominaisuuksia
Galaksi sisältää noin miljardi tähteä, joista suhteellisen suuri osa on punaisia jättiläisiä. 

Tähtitieteilijät uskovat, että Linnunradan painovoima on parhaillaan hajottamassa galaksia. Tiettyjen pallomaisten tähtijoukkojen, kuten Messier 79:n, uskotaan alun perin kuuluneen kääpiögalaksiin.

Lähteet
Astronomers find nearest galaxy to the Milky Way

Luokka:Galaksit
Luokka:Ison koiran tähdistö